MFCมองเศรษฐกิจตลาดเกิดใหม่ทั่วโลกฟื้นเปิดขายกองทุนใหม่
บลจ.เอ็มเอฟซี ส่งกองทุน I-Emerging เพิ่มโอกาสรับผลตอบแทนที่ดีจากการฟื้นตัวทางเศรษฐกิจตลาดเกิดใหม่ทั่วโลก เน้นลงทุนในหลักทรัพย์ที่มีสภาพคล่องสูง&nbsp; &nbsp;นายพิชิต&nbsp; อัคราทิตย์&nbsp; กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี&nbsp; กล่าวว่า&nbsp; บริษัทได้เสนอขายกองทุนเปิดเอ็มเอฟซี อินเตอร์เนชั่นแนล อีเมอร์จิ้ง (I-Emerging) มูลค่าโครงการ 1,000 ล้านบาท โดยสามารถลงทุนทั้งในตราสารทุน ตราสารหนี้ และเงินฝาก โดยปรับเปลี่ยนตามสภาวะเศรษฐกิจ ตลาดเงินและตลาดทุน&nbsp; ซึ่งกองทุนเปิด I-Emerging จะเน้นลงทุนในหลักทรัพย์ที่มีปัจจัยพื้นฐานดี และมีสภาพคล่องสูงของประเทศตลาดเกิดใหม่ในภูมิภาคต่างๆ ทั่วโลก เพื่อให้สามารถปรับเปลี่ยนพอร์ตการลงทุนตามสภาวการณ์ของตลาดได้ทันท่วงที &nbsp;ทั้งนี้กองทุนสามารถทำประกันความเสี่ยงทางด้านอัตราแลกเปลี่ยนได้ตามความเหมาะสมของสภาวการณ์ตลาด โดยขึ้นอยู่กับดุลยพินิจของผู้จัดการกองทุน&nbsp;นายพิชิต กล่าวว่า เหตุผลที่ออกกองทุนดังกล่าว เนื่องจากมองว่าการฟื้นตัวของเศรษฐกิจโลกส่งผลดีต่อเศรษฐกิจของประเทศตลาดเกิดใหม่ในภูมิภาคต่างๆ ได้แก่ เศรษฐกิจของประเทศในภูมิภาคเอเชียยังคงขยายตัวต
5 พ.ค. 2553

บลจ.เอ็มเอฟซี ส่งกองทุน I-Emerging เพิ่มโอกาสรับผลตอบแทนที่ดีจากการฟื้นตัวทางเศรษฐกิจตลาดเกิดใหม่ทั่วโลก เน้นลงทุนในหลักทรัพย์ที่มีสภาพคล่องสูง   นายพิชิต  อัคราทิตย์  กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี  กล่าวว่า  บริษัทได้เสนอขายกองทุนเปิดเอ็มเอฟซี อินเตอร์เนชั่นแนล อีเมอร์จิ้ง (I-Emerging) มูลค่าโครงการ 1,000 ล้านบาท โดยสามารถลงทุนทั้งในตราสารทุน ตราสารหนี้ และเงินฝาก โดยปรับเปลี่ยนตามสภาวะเศรษฐกิจ ตลาดเงินและตลาดทุน  ซึ่งกองทุนเปิด I-Emerging จะเน้นลงทุนในหลักทรัพย์ที่มีปัจจัยพื้นฐานดี และมีสภาพคล่องสูงของประเทศตลาดเกิดใหม่ในภูมิภาคต่างๆ ทั่วโลก เพื่อให้สามารถปรับเปลี่ยนพอร์ตการลงทุนตามสภาวการณ์ของตลาดได้ทันท่วงที  ทั้งนี้กองทุนสามารถทำประกันความเสี่ยงทางด้านอัตราแลกเปลี่ยนได้ตามความเหมาะสมของสภาวการณ์ตลาด โดยขึ้นอยู่กับดุลยพินิจของผู้จัดการกองทุน นายพิชิต กล่าวว่า เหตุผลที่ออกกองทุนดังกล่าว เนื่องจากมองว่าการฟื้นตัวของเศรษฐกิจโลกส่งผลดีต่อเศรษฐกิจของประเทศตลาดเกิดใหม่ในภูมิภาคต่างๆ ได้แก่ เศรษฐกิจของประเทศในภูมิภาคเอเชียยังคงขยายตัวต่อเนื่องจากไตรมาส 4 ของปีที่แล้วจากการฟื้นตัวของเศรษฐกิจโลกทั้งภาคการบริโภคและอุตสาหกรรม สำหรับตัวเลขเศรษฐกิจในทวีปลาตินอเมริกาและทวีปยุโรปตะวันออกส่งสัญญาณฟื้นตัวอย่างเห็นได้ชัดทั้งในภาคอุตสาหกรรม และอุปสงค์ในประเทศ เช่น ตัวเลขยอดขายปลีก ผลผลิตภาคอุตสาหกรรม และตัวเลขว่างงานที่มีเสถียรภาพ ด้านการส่งออกของประเทศในทวีปลาตินอเมริกาดีขึ้นจากการนำเข้าที่มากขึ้นของประเทศต่างๆ และประเทศในทวีปยุโรปตะวันออกยังคงรักษาระดับดอกเบี้ยต่ำ เพื่อช่วยกระตุ้นเศรษฐกิจภายในประเทศดังนั้นจึงเป็นโอกาสที่ดีสำหรับการลงทุนในประเทศตลาดเกิดใหม่ เพื่อตอบรับผลดีจากการฟื้นตัวของเศรษฐกิจในประเทศดังกล่าว   นักลงทุนที่สนใจลงทุนในกองทุนเปิดเอ็มเอฟซี อินเตอร์เนชั่นแนล อีเมอร์จิ้ง (I-Emerging) สามารถลงทุนขั้นต่ำได้ตั้งแต่ 10,000 บาท โดยจะเปิดขายครั้งแรกถึงวันที่ 7 พ.ค.2553